การเกณฑ์ทหารปี 2566 ได้รับผลตอบรับดี ขอให้สื่อช่วยประชาสัมพันธ์ทำความเข้าใจให้กับประชาชน
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถึงการเกณฑ์ทหารประจำปี 2566 ว่าได้รับรายงานว่าบางพื้นที่บางเขตมีการสมัครใจเกินจำนวนที่ต้องการ ซึ่งก็ดีใจว่าหลายคนเริ่มสนใจอยากเข้ามาเป็นทหาร และมีหลายอย่างที่เป็นข้อยกเว้นในการคัดเลือกเข้าเป็นทหาร การเรียนนักศึกษาวิชาทหาร เรื่องการผ่อนผันการศึกษา รวมทั้งมีการปรับรูปแบบหลาย ได้มอบแนวนโยบายการเพิ่มคุณวุฒิทางการศึกษาให้มีการเรียน กศน. เพื่อยกระดับการศึกษาให้มากขึ้น รวมไปถึงการฝึกอาชีพทหารก่อนปลดประจำการ ซึ่งก็มีการมอบสิทธิให้สมัครเป็นนายสิบต่อ โดยมีผู้สนใจมากขึ้นตามลำดับและทุกคนก็มีความภาคภูมิใจส่วนภาครัฐจะมีวิธีการอย่างไรเพื่อประชาสัมพันธ์ให้ประชาชนเข้าใจ ในการเกณฑ์ทหาร นายกรัฐมนตรี กล่าวว่า กระทรวงกลาโหม ก็ได้ออกข่าว ออกคลิปต่างๆ เพราะทุกเรื่องต้องสื่อสาร ขณะเดียวกันสื่อก็ต้องช่วยกันประชาสัมพันธ์ด้วย